କରୋନା କଟକଣାରେ ନୀଳଗିରି ଉପଖଣ୍ଡ ସ୍ତରୀୟ ୭୪ ତମ ସ୍ବାଧୀନତା ଦିବସ ପାଳିତ।
ନୀଳଗିରିଃ(ସୌମ୍ୟା ସାଇ ବାରିକ୍)ମହାମାରୀ କରୋନା କଟକଣା ମଧ୍ୟରେ ସାମାଜିକ ଦୂରତା ରକ୍ଷା କରି, ଦେଶ ବ୍ୟାପି ସ୍ବାଧୀନତା ଦିବସ ପାଳିତ ହୋଇଯାଇଛି। ଠିକ୍ ସେହି ଭଲି ନୀଳଗିରି ଥାନା ପଡିଆ ରେ, ସୀମିତ ସଂଖ୍ୟକ ସରକାରୀ ପଦାଧିକାରୀ, ପୋଲିସ୍ ଗଣମାଧ୍ୟମ ପ୍ରତିନିଧି କୁ ନେଇ ପୁର୍ବାହ୍ନ ୯ ଘଟିକା ୧୫ ମିନଟ୍ ସମୟରେ ନୀଳଗିରି ଉପ ଜିଲ୍ଲାପାଳ ହରିଶ୍ଚନ୍ଦ୍ର ଜେନା ଜାତୀୟ ପତାକା ଉତ୍ତୋଳନ କରିଥିଲେ। ଜାତୀୟ ସଙ୍ଗୀତ ଗାନ କରା ଯାଇଥିଲା। ଉପଜିଲ୍ଲାପାଳ ଶ୍ରୀ ଜେନା ତାଙ୍କ ସ୍ବଳ୍ପ ଅଭିଭାଷଣ ରେ ନୀଳଗିରି ବାସୀ ଙ୍କ ଉଦ୍ଦେଶ୍ୟ କହିଥିଲେ, ଏଭଳି ସଂକଟ ଜନକ ସ୍ଥିତି ରେ ଆମେ ସ୍ବାଧୀନତା ଦିବସ ପାଳନ କରୁଛେ। କରୋନା ଯୋଦ୍ଧା ମାନଙ୍କୁ ଗଭୀର ସମ୍ମାନ ଜଣାଇବା ସହିତ କରୋନା ବିରୁଦ୍ଧ ରେ ମିଳିମିଶି ଲଢେଇ କରିବାକୁ ଆହ୍ବାନ ଦେଇଥିଲେ।
ଏହି ସମାରୋହ ରେ ନୀଳଗିରି ଏସ୍. ଡି. ପି. ଓ. ଅମୂଲ୍ୟ କୁମାର ଧର, ନୀଳଗିରି ଆଇ. ଆଇ. ସି. ମୀନତି ବିଶ୍ବାଳ, ତହସିଲଦାର ଅଶେଷ କୁମାର ନାୟକ, ଏନ୍. ଏ. ସି. କାର୍ଯ୍ୟ ନିର୍ବାହୀ ଅଧିକାରୀ ରତନ ପଟ୍ଟନାୟକ, ଏସ୍. ଡି. ଏମ୍.ଓ. ଡା. ଅଜୟ କୃଷ୍ଣ ସାମଲ ଓ ସମସ୍ତ ଗଣମାଧ୍ୟମ ପ୍ରତିନିଧି ଉପସ୍ଥିତ ଥିଲେ। ଏହି କାର୍ଯ୍ୟକ୍ରମ କୁ ଭାରପ୍ରାପ୍ତ ସୂଚନା ଲୋକ ସମ୍ପର୍କ ଅଧିକାରୀ ଗୋବର୍ଦ୍ଧନ ବିଶ୍ବାଳ ପରି ଚାଳନା କରିଥିଲେ।
